b'\n_START_ARTICLE_\nPiazzale Roma, Venecija\n_START_PARAGRAPH_\nPiazzale Roma je jedini venecijanski trg do kojeg je mogu\xc4\x87e do\xc4\x87i automobilom, u sestieru San Polo - Italija._NEWLINE_Na Piazzale Roma nalazi se venecijanska autobusna stanica, nekoliko zgrada velikih gara\xc5\xbea i stajali\xc5\xa1te taksista. Odmah pored trga je stanica vaporetta na Kanalu Grande i jedan od rijetkih gradskih parkova - Giardini Papadopoli Preko novog mosta Ponte della Costituzione sad je mogu\xc4\x87e puno br\xc5\xbee sti\xc4\x87i do \xc5\xbdeljezni\xc4\x8dke stanice - Santa Lucia, a preko mosta Ponte degli Scalzi pje\xc5\xa1ke oti\xc4\x87i do sredi\xc5\xa1ta grada._NEWLINE_Nova \xc5\xbei\xc4\x8dara People Mover olak\xc5\xa1ava voza\xc4\x8dima, i turistima da se za tri minute prebace od Piazzale Roma do udaljenih parkirali\xc5\xa1ta, i luke na Tronchettu.\n_START_SECTION_\nPovijest\n_START_PARAGRAPH_\nTrg je izgra\xc4\x91en za vrijeme fa\xc5\xa1isti\xc4\x8dke vladavine u Italiji, i sve\xc4\x8dano otvoren - 25. travnja 1933., istovremeno kad je pu\xc5\xa1ten u promet most preko lagune do kopna Ponte della Libert\xc3\xa0 (tada zvan Littorio)._NEWLINE_Tada\xc5\xa1nji venecijanski gradona\xc4\x8delnik Massimo Cacciari, predlo\xc5\xbeio je u kolovozu 2008. da se trg preimenuje u Ponte della Costituzione jer je upravo tad izgra\xc4\x91en istoimeni most, \xc5\xbeeljev\xc5\xa1i istovremeno naglasiti antifa\xc5\xa1izam Venecije, jer je staro ime \xc4\x8desto vezivano uz uspjehe Benita Mussolinija i njegovog re\xc5\xbeima, njegov prijedlog nije pro\xc5\xa1ao.'